Potrivit unui raport publicat de Banca Mondială, România se află pe un loc fruntaș în topul RISE (topul indicatorilor pentru energie sustenabilă) publicat de instituție.

Rezultatele obținute de fiecare țară în raportul Regulatory Indicators for Sustainable Energy(RISE) reprezintă o imagine de moment a politicilor din domeniul energiei, organizate în trei categorii: accesul la energie, eficiența energetică și energie regenerabilă. Potrivit Băncii Mondiale, România ocupă locul 7 cu 87 de puncte (100 de puncte la accesul la energie, 86 de puncte la eficiența energetică și 74 de puncte la energie regenerabilă).

Danemarca este țara care a obținut cel mai bun scor în topul RISE, 94 de puncte, urmată de Canada și SUA cu câte 91 de puncte și Olanda cu 90 de puncte.

La polul opus găsim Somalia, cu doar 5 puncte, Haiti, cu 11 puncte și Mauritania cu 13 puncte.

Topul RISE publicat de Banca Mondială(în limba engleză), poate fi consultat aici.